Nezahvalnost kraljice Vasti


Nezahvalnost kraljice Vasti 

10 Sedmog dana, kralj bijaše raspoložen, zbog vina. On reče Mehumanu, Biztaju, Harbonaju, Bigtaju i Abagtaju, Zetaru i Karkasu -  sedmorici *eunuha u službi kralja Kserksa - 11 da dovedu kraljicu Vasti, pred kralja, s kraljevskom dijademom, da pokaže narodima i ministrima svoju ljepotu: kako li ona bijaše lijepa za gledati! 12 Ali, kraljica Vasti odbi doći po zapovijedi kraljevoj prenesenoj od eunuha. Tada kralj zapade u veliku srdžbu i razjari se od gnjeva. 13 A svaka kraljevska stvar je morala izići pred sve stručnjake za zakon i pravo; 14  a bijahu uz kralja Karšena,Šetar, Admata, Taršiš, Meres, Marsena, Memukan - sedam ministara Perzije i Medije1 - s dopuštenjem da gledaju  kralja i sjede u prvom redu u kraljevstvu.
15 Tada, kralj reče zvjezdoznancima2: »Prema zakonu, što učiniti kraljici Vasti, budući da nije izvršila riječ kralja Kserksa prenesenu putem eunuha?«
16 Memukan uze tada riječ u nazočnosti kralja i ministara: » Nije to samo kralj koga je Vasti, kraljica, izvrgla ruglu, već sve ministre i sve narode svih pokrajina kralja Kserksa. 17 Jer, pona-šanje kraljičino procurit će do sve i jedne žene, podstaknuti ih da preziru svoje muževe govoreći: Kralj Kserks bijaše rekao da se dovede Vasti pred njega, kraljica, ali ona nije došla! 18 I od sada žene ministara Perzije i Medije, koje su čule govoriti o ponašanju kraljičinom, počet će uzvraćati svim kraljevim ministrima. I tom prijeziru odgovarat će gnjev. 19 Ako to godi kralju, nek' iziđe s njegove strane jedna kraljevska naredba, koja će biti upisana u zakone Perzije i Medije i bit će neopoziva, prema kojoj Vasti više neće dolaziti u nazočnost kralja Kserksa, koji će njen naslov dati jednoj drugoj boljoj od nje. 20 A nalog koji kralj bude izdao odjeknut će u cijelom kraljevstvu - i on jevelik! Tad će sve žene okružiti pažnjom svoje muževe, od najznačajnijih do najponiznijih.« 21 Stvar se dopade kralju i ministrima. Tako kralj i postupi slijedeći riječi Memukanove. 22 On posla pisma u sve kraljevske pokrajine, svakoj pokrajini na njenom pismu i svakom puku na njegovom jeziku, da svaki čovjek bude gazda kod sebe da govori jezikom svog naroda1.

Knjiga o Esteri